"Rahvas, kes ei ole võidelnud oma olemasolu eest ja sõlminud ise lepinguid, ei suuda säilitada oma iseseisvust. Lepingud, mida rah­vad ja riigid sõlmivad oma vastastega ilma vahemeesteta, on kõige kindlamad ja neid austatakse rohkem kui  igasuguste rahvusvahelis­te kombinatsioonide tulemusena sündinud lepinguid. Meie tegime Venemaaga rahulepingu läbirääkimiste põhjal. Ükski venelane ei saa ütelda, et Eesti dikteeris Venemaale lepingu, samuti ei ütle ka meie, et olime sunnitud sõlmima Venemaaga lepingu, tegime seda oma tahtmise järgi. Selline leping on hoopis teine asi kui rahvusvaheline kombinatsioon. See on suur moraalne jõud, mis kandub edasi järgmisele sugupõlvele." (231)